Βίκυ Βάββα

Θέλω να σου κρατώ το χέρι - Εργαστήριο για ζευγάρια (online)
2024-11-03 18:00 - 2025-05-04 21:00 (Europe/Moscow)
Θέλω να σου κρατάω το χέρι*
Αν είναι κάποιος να μιλήσει, ας πει για την αγάπηΜ. Γκανάς

Σχέσεις, έρωτας, αγάπη, χρόνος, τριβή, νόημα, σύνδεση, σύγκρουση, μαζί, εγώ / εμείς…Το βασικό θέμα που μας απασχολεί όλ@. Όταν βρίσκεται σε μια κάποια ισορροπία, η ζωή κυλάει ομαλότερα και πιο ικανοποιητικά. Συχνά όμως, όπως παρατηρούμε μέσα μας και γύρω μας, η ισορροπία διαταράσσεται και ενίοτε διαρρηγνύεται…Μάθαμε τόσα και τόσα για την επιστήμη μας, την τέχνη μας, το επαγγελματικό αντικείμενό μας.. μαθαίνουμε καθημερινά διαδικτυακά συνδεδεμένοι τόσα και τόσα, που ίσως μας αφορούν ελάχιστα… Ήρθε η ώρα να αφιερώσουμε χρόνο και να μυηθούμε στην τέχνη του σχετίζεσθαι, συνειδητά, χωρίς περισπασμούς, να φροντίσουμε τη σχέση μας…Αυτό το εργαστήριο απευθύνεται σε ζευγάρια, τα μέλη των οποίων επιθυμούν να κατανοήσουν και να εμβαθύνουν στον τρόπο που σχετίζονται μεταξύ τους.Πόσο καλά γνωρίζεστε; Πώς αγαπιέστε, με ποιες γλώσσες της αγάπης; Πώς συγκρούεστε, με ποια μοτίβα και φαύλους κύκλους; Πώς (αν) βρίσκετε λύσεις; Ποια θέματα χρονίζουν κάτω από το χαλί και πλήττουν την οικειότητα; Τι ξέρετε για την αγάπη και τις σχέσεις από εκεί που έρχεστε; (οικογένειες προέλευσης) Συγχωρείτε; Αποδέχεστε; Πώς φροντίζετε την εμπιστοσύνη και τη δέσμευση, την αφοσίωση, στην πορεία της σχέσης;Αυτά και άλλα πολλά θα εξερευνήσουμε θεωρητικά αλλά κυρίως βιωματικά στις 7 συναντήσεις μας…. Το εργαστήριο αυτό θα διανύσει μία διαδρομή 7 μηνών με 7 μηνιαίες, 3ωρες συναντήσεις. Σε κάθε συνάντηση θα εστιάζουμε σε μία θεματική η οποία συνδέεται με την προηγούμενη και την επόμενη. Κάποιες θεωρητικές / επιστημονικές αναφορές και αρκετές ασκήσεις θα είναι τα εφόδιά μας σε αυτό το ταξίδι… Οι ασκήσεις αυτές προέρχονται και συντίθενται από τους χώρους της θεραπείας ζεύγους και ψυχοθεραπευτικών προσεγγίσεων όπως η Συστημική και οι θεραπείες μέσω Τέχνης.

Ένας αδρός χάρτης πλοήγησης:1. Ας γνωριστούμε (απ’ την καλή κι απ’ την ανάποδη!) και ας συγκατασκευάσουμε το πλαίσιο συνεργασίας μας2. Το «σπίτι» της δικής σας μοναδικής σχέσης και οι γλώσσες της αγάπης3. Τα θεμέλια: Δεξιότητες επικοινωνίας, ας εξασκηθούμε!4. Σεισμοί, κλυδωνισμοί και άλλες προκλήσεις: πώς θα είναι γόνιμες οι συγκρούσεις;5. Οικειότητα, εγγύτητα, ικανοποίηση και διασκέδαση μέσα στη σχέση6. Φροντίζοντας τις (παλιές ή πρόσφατες) πληγές: ιαματικές τελετουργίες και πρακτικές, επανόρθωση, συγχώρεση & αποδοχή7. Ο δικός σας χάρτης για τα ταξίδια που έπονται… Παιχνίδια σύνδεσης, η πρακτική της ευγνωμοσύνης, μοίρασμα. Αποχαιρετισμός.

Απευθύνεται σε εσάς που, ανεξαρτήτως φύλου και ηλικίας:– Είστε στο στάδιο μιας σχέσης που επιθυμείτε να δημιουργήσετε από κοινού γερά θεμέλια και να γνωριστείτε βαθύτερα και πιο αυθεντικά– Επιθυμείτε να ενισχύσετε και να ενδυναμώσετε μια ήδη ικανοποιητική σχέση!– Συνυπάρχετε σε μια σχέση με δυσκολίες και επιθυμείτε να αναζητήσετε δημιουργικές λύσεις και να αλλάξετε ρότα προς πιο λειτουργικές διαδρομές– Βρίσκεστε σε οποιοδήποτε στάδιο της σχέσης και μοιράζεστε το κοινό ενδιαφέρον της εμβάθυνσης και της εντρύφησης στα άδυτα του πολύπλοκου και συναρπαστικού σχετίζεσθαι…– Αναρωτιέστε αν η σχέση σας μπορεί να αντέξει τους κραδασμούς και να ανθίσει στο μέλλον…
Τι θα αποκομίσετε:– Δεξιότητες επικοινωνίας, αυτεπίγνωση, δυνατότητα δημιουργίας εναλλακτικών διαδρομών που οδηγούν σε ξέφωτο και όχι σε αδιέξοδο– Ενίσχυση της ασφάλειας, της εμπιστοσύνης και της δέσμευσης στη σχέση σας– Ενσυναίσθηση και διεύρυνση της οικειότητας και της μεταξύ σας σύνδεσης– Δυνατότητα επούλωσης τραυμάτων που πονούν και προκαλούν δυσφορία– Κατανόηση, διεύρυνση της ατομικής οπτικής– Ικανοποίηση μέσα από την από κοινού αφοσίωση στη φροντίδα της σχέσης– Συναισθήματα, σκέψεις και μετατοπίσεις που δεν μπορώ να προβλέψω, μιας που κάθε ζευγάρι και κάθε ομάδα είναι μοναδικά, και θα χαρώ να γίνω κοινωνός τους στην 7η συνάντησή μας!

Πρακτικά:Η ομάδα ζευγαριών θα είναι σταθερής σύστασης και μπορεί να αποτελείται από 3 μέχρι 6 ζευγάρια.Μία Κυριακή κάθε μήνα, διαδικτυακά, μέσω zoom, 18:00 – 21:00Ημερομηνίες: 3/11/24, 1/12/24, 12/1/25, 2/2/25, 9/3/25, 6/4/25, 4/5/25Κόστος: 60 ευρώ / συνάντηση για το κάθε ζευγάρι (+ΦΠΑ)Η συμμετοχή σας σε όλες τις συναντήσεις είναι σημαντική και ενδεικτική της δέσμευσης και της συνειδητής ενασχόλησης με τη σχέση
ΕΠΙΚΟΙΝΩΝΙΑ / ΣΥΜΜΕΤΟΧΗ: 6940045453 / anoixtoparathiro.ioannina@gmail.com

* ο τίτλος δανεικός από την ομώνυμη παράσταση (& τραγούδι)Ενδεικτική βιβλιογραφία:– Η τέχνη της συντροφικής ζωής– Οι 5 γλώσσες της αγάπης– Κράτα με σφιχτά– Η συνταγή της αγάπης– Βραχεία θεραπεία με ζευγάρια, η συνθετική προσέγγιση– Η γραμματική των αποθεμάτων
